Diari Oficial de la Generalitat Valenciana


Sumari del DOGV 6988, del 21-03-2013 (2013/2652)

Informació pública de dos resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de la Fundació Carmen Herzog, Fundació de la Comunitat Valenciana i Fundación Asproservis de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2652


Data del document
:   21-12-2012

Organisme emissor
:   Conselleria de Governació i Justícia

Tipus de document
:   Anunci

Descriptors 

:   * Conselleria de Governació i Justícia

Informació pública de dos resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de la Fundació Carmen Herzog, Fundació de la Comunitat Valenciana i Fundación Asproservis de la Comunitat Valenciana. [2013/2652]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del Protectorat de «donar publicitat a les fundacions i les activitats que fan», es fa públic el següent:  
  
  
Primer  
La Resolució de 21 de desembre de 2012, del secretari autonòmic de Justícia de la Conselleria de Governació i Justícia, va acordar inscriure en el Registre de Fundacions de la Comunitat Valenciana l'entitat denominada Fundación Carmen Herzog Fundación de la Comunitat Valenciana, amb el número 208A, i classificar-la amb el caràcter d'assistencial. El seu domicili radicarà a Benidorm, edifici Oasis, avinguda del Mediterrani, número 64, 6a planta.  
D'acord amb l'article 5 dels seus estatuts, relatiu als fins i activitats, la fundació té com a objecte:  
a) Amb caràcter principal i bàsic, facilitar allotjament i estada gratuïts o a preu reduït a jubilats, pensionistes i persones majors de seixanta anys en general de qualsevol nacionalitat, perquè gaudisquen els seus períodes vacacionals i de descans.  
b) Amb caràcter subsidiari, donar suport econòmic a entitats sense finalitat lucrativa, com ara associacions per a ajudar minusvàlids psíquics i físics, associacions d'ajuda a persones de la tercera edat, així com a l'Associació Espanyola contra el Càncer, Creu Roja Espanyola i Sanatori Fontilles en la lluita contra la lepra.  
Estos suports econòmics es donen a associacions i assemblees tant locals com provincials de la Comunitat Valenciana.  
Es poden destinar els beneficis de la fundació a espanyols o estrangers d'un o altre sexe i entitats no lucratives que ho sol·liciten i siguen acceptades, segons el juí raonat del Patronat, per a la prestació. Ningú no pot al·legar, ni individualment ni col·lectivament, davant de la fundació o del patronat cap dret als seus beneficis abans que siguen concedits i notificats, ni imposar la seua atribució a persones determinades. En tots els casos, la fundació actua amb criteris d'imparcialitat i no-discriminació en la determinació dels beneficiaris.  
  
  
Segon  
La Resolució de data 21 de desembre de 2012, del secretari autonòmic de Justícia de la Conselleria de Governació i Justícia, va acordar inscriure en el Registre de Fundacions de la Comunitat Valenciana l'entitat denominada Fundación Asproservis de la Comunitat Valenciana, amb el número 567V, i classificar-la amb el caràcter d'assistencial, sota la tutela del protectorat que exercix la Generalitat Valenciana. Té el domicili al carrer de la Vila d'Alcora, número 7, baix, del municipi de València.  
La fundació té com a objecte la integració sociolaboral de les persones amb discapacitat i els fins que perseguix són:  
- Crear, mantindre i fomentar la integració laboral de les persones amb discapacitat. Ocupar-se de totes les qüestions complementàries i d'ajust personal relacionades amb això, per al benestar de les persones amb discapacitat.  
- Salvaguardar els drets laborals de les persones amb discapacitat per mitjà de la provisió, gestió o control de recursos materials i personals o educatius que tinguen com a fi millorar la qualitat en l'ocupació.  
  
- Creació i manteniment d'ocupació protegida.  
- Donar suport a accions encaminades a millorar la qualitat en l'ocupació de les persones amb discapacitat.  
- Fomentar, coordinar i donar suport a tot tipus de programes que faciliten el trànsit de l'etapa escolar a la vida laboral.  
- Estudiar, formar, difondre, informar, sensibilitzar sobre tots els aspectes relacionats amb estos objectius i fins per tal de desplegar la millor protecció en l'ocupació de les persones amb discapacitat.  
- Incrementar el coneixement i l'arrelament social sobre la problemàtica i protecció de les persones amb discapacitat en l'àmbit laboral.  
- Crear, mantindre, i gestionar vivendes autònomes o tutelades per a les persones amb discapacitat.  
- Assessorar i informar particulars, empreses o qualsevol organisme públic o privat per a la contractació per a les persones amb discapacitat.  
- Fomentar, proveir i incentivar la inserció laboral de les persones amb discapacitat del centre especial d'ocupació en el sector ordinari públic o privat.  
- Donar suport i fomentar programes d'ocupació amb suport de tallers de formació i inserció laboral, cases d'ofici o qualsevol figura que creen les autoritats competents per a la creació i formació d'ocupació.  
- Crear, fomentar o desplegar projectes ambientals o similars per a la inserció laboral de les persones amb discapacitat.  
- Qualssevol altres fins que contribuïsquen a generar activitats que promoguen i fomenten l'ocupació i la formació, incidint positivament en la lluita contra la desocupació, la igualtat d'oportunitats i la integració laboral i social de les persones amb discapacitat i risc d'exclusió.  
  
I totes les accions encaminades a promoure, protegir, garantir els drets i la dignitat de les persones amb discapacitat, segons la Convenció sobre els Drets de les Persones amb Discapacitat, feta a Nova York el 13 de desembre de 2006 i ratificada per Espanya.  
La fundació, per al compliment dels seus fins, sense perjuí d'altres, pot fer les activitats següents:  
- Assessorar, coordinar i donar suport a accions laborals a favor les persones amb discapacitat.  
- Activitats tendents a la integració laboral en el mercat ordinari dels treballadors amb discapacitat que tinguen en la seua plantilla, utilitzant per a això un procés previ d'itinerari d'inserció.  
- Assessorar, coordinar i donar suport en els processos de jubilació, incapacitat temporal, desocupació i qualsevol altre procés judicial o administratiu en què estiga implicada una persona amb discapacitat.  
- Assessorar, coordinar i donar suport a accions laborals a favor les persones amb discapacitat.  
- Elaboració d'itineraris laborals encaminats a la busca activa d'ocupació per part de les persones amb discapacitat.  
- Gestió de centres, servicis, recursos i programes.  
- Producció, comercialització, venda de béns i prestació de servicis en l'àmbit empresarial i comercial.  
- Concerts, contractes o qualsevol altra figura jurídica semblant amb entitats públiques o privades encaminades a la busca o creació d'ocupació de les persones amb discapacitat.  
- Promoció, realització, organització de programes, cursos, jornades, tallers, etc., dirigits al personal tècnic i a les persones amb discapacitat.  
- Formació, promoció, suport integral i assessorament del personal tècnic que participa en el desenrotllament de la qualitat de vida de les persones amb discapacitat i del conjunt de col·lectius amb necessitats de suport per a la seua vida autònoma en la comunitat.  
- Participar en concursos, promoguts per l'Administració pública per a la gestió de servicis públics per a les persones amb discapacitat.  
  
- Sol·licitar subvencions o qualsevol tipus d'ajuda a l'Administració o entitat pública o privada per a impulsar, promoure l'ocupació amb persones amb discapacitat.  
El patronat tindrà plena llibertat per a programar les activitats de la fundació, tendents a la consecució dels objectius concrets que, segons el seu parer i dins del compliment dels seus fins, siguen els més adequats o convenients en cada moment, així com la manera en què s'hauran de complir els fins enumerats en este article. Totes les prestacions de la fundació s'atorgaran de forma no lucrativa.  
Seran beneficiaris potencials de la fundació les persones amb discapacitat. Seran igualment beneficiaris de la fundació els familiars o representants legals de persones, les persones amb discapacitat que requerisquen el suport i ajuda de la fundació. També en seran beneficiàries les associacions o persones jurídiques que tinguen com a fi la protecció sociolaboral de les persones amb discapacitat. La fundació atorgarà amb criteris d'imparcialitat, objectivitat i no-discriminació dels seus beneficis a les persones o entitats que tinguen les condicions expressades anteriorment i el patronat estime que en són legítimes creditores, d'acord amb les bases, normes o regles que establisca per a açò.  
  
  
València, 21 de desembre de 2012.- El secretari autonòmic de Justícia: Antonio Gastaldi Mateo.